ועדת הפנים ואיכות הסביבה, כנסת 16, פרוטוקול מספר 314, 2004-11-15 12:45

יורי שטרן: חבר הכנסת משה גפני, תציג את הנושא, בבקשה.

משה גפני: אני קיבלתי כמה תלונות על הפגנות שהתקיימו בשכונת גאולה, בעכו ובמקומות אחרים.

משה גפני: המשטרה צריכה לעשות את תפקידה, אני לא בעד הפגנות שאינן חוקיות.

משה גפני: דובר על הפגנה חוקית, אבל עושים הפגנות כאלה שאני לא יודע מי יוזם אותן.

משה גפני: ביקשתי דיון מהיר בעקבות פנייה של מר שטרייכר, שאינני מכיר אותו, אני רואה אותו לראשונה.

משה גפני: לפי מכתב שהוא העביר לי זה אופייני להרבה מאוד מקרים.

משה גפני: בנו נולד בביקור חולים, אשתו הייתה צריכה להגיע כדי להיניק אותו; אני לא רוצה להיכנס לכל הפרטים, אבל זה סיפור מזעזע מאין כמותו.

משה גפני: חבר הכנסת בריזון, שב, זה סיפור מעניין מאין כמוהו.

רוני בריזון: יש עוד סיפורים מעניינים.

משה גפני: אבל לא כל יום אתה נתקל בסיפורים מעניינים.

משה גפני: על כל פנים, הוא עבר במקום, הוא נעצר בידי המשטרה בלי קשר לעניין הזה, שמו אותו באזיקים, לקחו אותו למגרש הרוסים לתחנת המשטרה בירושלים, לא אפשרה לו להתקשר הביתה לאשתו שאחרי לידה, ולא היה לו שום קשר לעניין הזה.

משה גפני: אשתו המודאגת לא ידעה איפה הוא נמצא, פנתה למשטרה ולא קיבלה שום פרטים.

משה גפני: אני מציע שמר שטרייכר יספר את הסיפור בעצמו.

יוסי שטרייכר: לאשתי הייתה רעלת היריון והעובר היה במצוקה.

יוסי שטרייכר: לכן היא הייתה חייבת לעבור לידה מידית.

יוסי שטרייכר: העובר נולד פג, ומכיוון שאני לא גר בירושלים שכרתי דירה כדי לגור כמה שבועות בירושלים.

יוסי שטרייכר: באחד הלילות ההורים שלה באו לבקר אותנו, ואשתי הלכה להיניק את התינוק.

יוסי שטרייכר: אני הלכתי להתפלל מערבית, ואמרתי לה שתוך 20 דקות אני חוזר.

יוסי שטרייכר: לא רציתי לשכפל את המפתח כי אנחנו גרים שם במשך כמה שבועות בודדים אז היה לי מפתח אחד.

יוסי שטרייכר: כשהייתי בירידה של רחוב שטראוס ראיתי המוני אנשים בורחים.

יוסי שטרייכר: אני לא ברחתי, וכעבור כמה שניות מצאתי את עצמי כהמוני שוטרים קופצים עליי, כופתים אותי באזיקים כשאני מושכב על הכביש ומריצים אותי לתוך ניידת.

יוסי שטרייכר: כל השוטרים שהיו שם היו בלבוש אזרחי, לא ראיתי אף שוטר בלבוש רגיל.

יורי שטרן: הם לא הראו לך שום תעודה?

יוסי שטרייכר: שום תעודה.

יוסי שטרייכר: הם מיד התלבשו עליי, כפתו אותי באזיקים ובריצה לתוך הניידת.

יוסי שטרייכר: לא ראיתי שום שוטר חוץ מאשר את השוטר יתיב אליה בחקירה.

יוסי שטרייכר: הגעתי למגרש הרוסים, יושב שם על ספסל, בא אליי אדם בלבוש אזרחי והתחיל לתת לי נגיחות ולשאול אותי למה קראתי לו 'נאצי'.

יוסי שטרייכר: כל זה כשהידיים שלי כפותות, הם כפתו לי את הידיים באזיקים עד שהן היו סגולות, לא יכולתי להזיז את הידיים כששחררו ממני את האזיקים.

יוסי שטרייכר: אני בכלל לא הגעתי לאזור של ההפגנה.

יוסי שטרייכר: אמרו לי לשבת על הרצפה, ואז אשתי מתחילה להתקשר אליי במבול של טלפונים, ואני מתחנן לפני השוטרת שאשתי אחרי הלידה, היא הייתה בסכנת נפשות, תרימו לה טלפון תגידו לה שאני נמצא במעצר, אין לה מפתח להיכנס הביתה.

יוסי שטרייכר: השוטרת לא הסכימה להוציא את הטלפון הסלולרי מהכיס שלי, אני לא יכולתי לענות כי הידיים שלי היו אזוקות.

יוסי שטרייכר: בדרך לחקירה ראיתי שמגיעות ניידות משטרה שהיה בה ילד ירושלמי.

יוסי שטרייכר: המשטרה דחסה לו את הכובע על הראש בצורה הכי אנטישמית בעולם.

יוסי שטרייכר: נכנסתי לחקירה אז אמרו: "הנה הגיעו הדוסים לחקירה".

יוסי שטרייכר: כשנכנסתי לחדר החקירות עמד שם שוטר ליד הדלת והתחיל להסביר לי כמה שהדתיים טיפשים, שבכלל לא קבורות שם עצמות; ואני בכלל לא בעסק הזה.

יוסי שטרייכר: אמרתי לחוקר שאין לי ראש להפגנות, יש לי אישה בבית-חולים אחרי לידה, מה היא אשמה, אין לה מפתח להיכנס הביתה, תודיעו לה.

יוסי שטרייכר: הם מתקשרים, הסוללה של הטלפון שלה התרוקנה, היא נשארה בלי כסף, בלי טלפון; אז כמובן, הם לא דואגים להודיע לאישה אחרי היריון.

יוסי שטרייכר: היא נשארה ליד הבית, התחילה לבכות ברחוב, אז אישה אחת הכניסה אותה, נתנה לה לשתות.

יוסי שטרייכר: ב- 7:00 בבוקר אשתי באה לתחנת המשטרה ורצתה להגיש תלונה שאני נעדר, אז נזכרו.

משה גפני: באיזו שעה?

יוסי שטרייכר: עצרו אותי ב- 22:30 בערב, ולאשתי לא הודיעו בכלל.

יוסי שטרייכר: היא הגישה תלונה במשטרה שאני נעדר.

יוסי שטרייכר: היו צריכים לזרוק את האוכל של התינוק לזבל כי אשתי הייתה במצב נפשי קשה מאוד, כשאני אומר לה שאני חוזר תוך 20 דקות, והיא נשארת ברחוב.

יוסי שטרייכר: המשטרה תקפה את התינוק שלי, תינוק פג ששוקל קילו.

יוסי שטרייכר: אם אני תקפתי שוטר, המשטרה תקפה את התינוק ואת אשתי.

יוסי שטרייכר: חוץ מזה, השוטרים התנהגו שם בצורה מאוד אנטישמית כלפי.

יוסי שטרייכר: כמה פעמים התעוררתי באמצע הלילה כי הרגשתי מאוד לא טוב כי לא הודיעו לאשתי, וביקשתי להיבדק אצל רופא ושיתקשרו לאשתי, אבל לא התייחסו לבקשתי.

יוסי שטרייכר: הגעתי לבית-המשפט, אף פעם לא הייתי בבית-משפט ואני לא יודע מה זה, והשוטר אומר לי בדרך שהגיעו להסכם עם הפרקליטות שאני משתחרר, אז אמרתי "ברוך השם", פחדתי שהפילו עליי איזה תיק שיכניס אותי לכלא.

יוסי שטרייכר: ניסיתי להסביר לשופט, אז הוא אומר לי שאני חותם רק על הסכם, הוא לא נתן לי לדבר בכלל, הייתי אצלו שנייה, והשתחררתי.

משה גפני: באיזו שעה זה היה?

יוסי שטרייכר: בסביבות 14:00.

יורי שטרן: זה סיפור מאוד קשה, אבל יש לך מזל כי נגדך לפחות המשטרה לא התלוננה שהרבצת לשוטרים.

רוני בריזון: היית נעצר לשבוע.

יורי שטרן: במקרים שאנחנו חוקרים אותם יש גם אלימות של המשטרה, וגם תלונה של השוטרים על כך שהותקפו.

יורי שטרן: חבר הכנסת דוד אזולאי, בבקשה.

דוד אזולאי: חבר הכנסת בריזון, כדאי שתשב ותשמע כמה דברים.

דוד אזולאי: אדוני היושב ראש, הדיון הזה צריך להיות בנוכחות המפכ"ל, ולא פחות מכך.

דוד אזולאי: עם כל הכבוד לאנשי המשטרה ממחוז צפון שאני מכיר – שאני מכבד ומעריך אותם – ההתנהגות של המשטרה, במיוחד במקרה של ההפגנות בעכו היא פשוט מזעזעת.

דוד אזולאי: אני אומר את הדברים מעדות אישית ולא מסיפורים שסיפרו לי או טלפנו אליי.

דוד אזולאי: אבל אני חייב לפתוח ולהגיד גם דברים טובים.

דוד אזולאי: אני אומר קודם כל על מפקד מחוז צפון שעשה מעשה מכובד מאוד.

דוד אזולאי: כאשר התחילו כל ההפגנות והתחילו להגיע לשטח שם הוא קודם כל עצר את העבודות ביוזמתו, זימן את כל הגורמים כדי ללמוד את הדברים ולפעול בהתאם, וזה ייאמר לזכותו.

דוד אזולאי: אנחנו מכירים מקרים נוספים שאנשים חושבים שהם מבינים ויודעים, אבל הם לא עושים שום דבר.

דוד אזולאי: אני חושב שבמקרה הזה ממ"ז צפון ראוי לשבח.

דוד אזולאי: דבר נוסף, יושב פה מפקד משטרת עכו, אבי אזולאי.

דוד אזולאי: בבית המעצר עצמו שוחחתי עם העצורים, וכמעט ברוב המקרים לא היו תלונות וקיבלו את היחס הראוי מבחינת מזון ותפילה.

דוד אזולאי: הבעיה שלנו היא בשטח; באחת ההפגנות לא היה כנראה מקום בבתי המעצר, אז לקחו את החבר'ה האלה, זרקו אותם בצמתים, ובמקרה אחד מזעזע שאני טיפלתי בו – ואבי היה אתי בשטח וסיפרתי לו את העניין הזה – שלקחו בחור בשם ניצברג וזרקו אותו בצומת כפר מסריק.

דוד אזולאי: אני ביקשתי מהרב ישר, רב העיר, יחד עם מנהל בית העלמין, בני ביטון, ללכת להביא את הבחור.

דוד אזולאי: זה הבחור בתמונה, כך הוא נראה כשבא מהצומת.

דוד אזולאי: זרקו אותו כשהוא פצוע, מדמם עם חתכים, והבאנו אתו מיד למד"א.

דוד אזולאי: תסתכל על תמונה נוספת: אתה רואה שהאדם בתמונה לא מגלה שום התנגדות, אז למה צריך לתפוס אותו בזקנו ולהוביל אותו למעצר?

דוד אזולאי: יש פה עוד כמה תמונות מעניינות שאני אעביר לך אחר-כך.

דוד אזולאי: אלה תמונות מזעזעות.

דוד אזולאי: עכשיו אני מגיע לנושא שדיברנו עליו בוועדת הפנים: יש תמונה של שוטרים לבושים בבגדים אזרחיים, רק עם כובע שכתוב עליו "משטרה" בלבד, ללא תגי זיהוי, ופשוט נתנו מכות רצח לאותם אנשים.

דוד אזולאי: אנשים לא דתיים מעכו פנו אליי מזועזעים עד עומק נפשם, ואם מפקד תחנת עכו ירצה אני גם מוכן לתת לך את השמות של האנשים האלה, אחד מהם הוא מורה בבית ספר לנהיגה שעצר את רכבו וביקש ממני לעשות משהו כי זה לא ייאמן.

אבי אזולאי: זה בין דתיים לבין אזרחים, לא שוטרים.

דוד אזולאי: תסלח לי מאוד, אלה היו שוטרים.

אבי אזולאי: מורה הנהיגה דיבר אתי בשטח.

אבי אזולאי: אתה לא היית שם.

דוד אזולאי: אני גם הייתי שם, ואותו מורה לנהיגה ראה שהכו את הבחור.

משה גפני: זה שהכו אותו זו עובדה.

משה גפני: מי שעבר על החוק צריך להיענש, אבל זו התנהגות לא ראויה.

דוד אזולאי: תסתכל על התמונה הזאת, זה שוטר או לא שוטר?

אבי אזולאי: זה שוטר.

דוד אזולאי: אין לו תג זיהוי וכלום.

דוד אזולאי: אתה מסכים אתי שזה שוטר?

אבי אזולאי: כן.

יורי שטרן: והוא השתתף בפיזור?

דוד אזולאי: בטח, תראה את התמונות.

דוד אזולאי: לכן אני חושב שהדיון הזה כאן מיותר; לדעתי, צריך להזמין לכאן את המפכ"ל ולדרוש ממנו שתוקם ועדת בדיקה איך ייתכן ששוטרים לבושים בגדי אזרח ללא תגי זיהוי, מכים ואחר-כך לוקחים בחורים וזורקים אותם בצמתים כשהם פצועים.

דוד אזולאי: חברת יפה-נוף עשתה מעשה: לקחה חברת שמירה שהשתתפה בחגיגה.

דוד אזולאי: מרביצים, אז מה יש?

דוד אזולאי: גם אנחנו נרביץ.

יורי שטרן: מותר להם?

דוד אזולאי: לא יודע, זאת חברת שמירה שהקיפה את המקום בטבעת.

אבי אזולאי: שמרו על האתר.

דוד אזולאי: מה הם עשו כדי לשמור על האתר?

דוד אזולאי: מה הם כבר יכולים לעשות באתר?

דוד אזולאי: מישהו בכלל מצליח לחדור לאתר דרך הטבעת הזאת?

אבי אזולאי: כשלא הייתה שם משטרה הם חדרו פנימה וגרמו נזק לאתר.

אבי אזולאי: את זה אתם לא יודעים.

קריאות: ---

יורי שטרן: סליחה.

דוד אזולאי: גם העיתונות המקומית שלא חשודה כעיתונות דתית מראים תמונות איומות של שוטרים שמכים את המפגינים.

דוד אזולאי: אני השתתפתי בחלק מהאירועים שם, ולא ראיתי את ההתנגדות המסיבית של המפגינים, לא ראיתי התפרצות.

דוד אזולאי: גם מי שרצה להתפרץ לתוך האתר לא היה מסוגל בגלל הכוחות, היו שם מאות פרשים ושוטרים.

דוד אזולאי: המשטרה צועקת שאין לה כוח אדם?

דוד אזולאי: על מה אתם מדברים?

דוד אזולאי: יש לכם עומס של כוח אדם.

דוד אזולאי: כשאני ראיתי את הכוחות בהפגנה קטנה שהשתתפו בה 200 איש התפלאתי על כך.

יורי שטרן: עורך דין בויקו, אחריו חבר הכנסת עסאם מח'ול.

קונסטנטין בויקו: אני מייצג עמותה שנקראת "ועד עקרונות הצדק".

קונסטנטין בויקו: הנושא האחרון שאנחנו מטפלים בו הוא אירוע שקרה בחודש יולי השנה באשקלון; מדובר באלימות קשה מאוד של משטרת ישראל כלפי אזרחים תושבי אשקלון.

קונסטנטין בויקו: טיפלתי גם בהפגנה שהייתה במסגד חסן-בק.

קונסטנטין בויקו: הניסיון מלמד ששהשוטרים מתלהבים לנקוט אלימות כלפי אזרחים.

קונסטנטין בויקו: תלונתי הייתה מופנית כלפי המחלקה לחקירות שוטרים; לפני חודשיים קיבלתי הודעה ממח"ש שהחקירה בנושא אשקלון בשלבי סיום, ונוצר מצב שהחקירה הסתיימה, משטרת ישראל אינה מגישה כתבי אישום נגד הנפגעים.

יורי שטרן: נגד הפוגעים.

יורי שטרן: קונסטנטין בויקו: נגד הנפגעים שלכאורה תקפו שוטרים.

יורי שטרן: בדרך כלל מוגשים כתבי אישום על תקיפת שוטרים.

יורי שטרן: לא לפני שהסתיימה החקירה במח"ש.

קונסטנטין בויקו: אבל הודיעו לנו שהחקירה הסתיימה.

קונסטנטין בויקו: לי אין ברירה, ואני נאלץ לבקש לתת הוראה למח"ש לתת סוף-סוף החלטה.

יורי שטרן: אנחנו לא יכולים לתת למח"ש הוראות, אבל ב- 28 בנובמבר יש לנו ישיבה עם מח"ש, ואני מקווה שנגיע אתם לשיחה מאוד רצינית.

קונסטנטין בויקו: כי בינתיים אנחנו החלטנו לבצע עבודה במקום המחלקה לחקירות שוטרים.

קונסטנטין בויקו: אנחנו מגישים תביעה אזרחית ובבית-המשפט נחקור את השוטרים.

יורי שטרן: גם אנחנו חברי הכנסת מוכנים להצטרף לתביעה, אז אם עוד לא הוגשה תגידו לנו.

יורי שטרן: חבר הכנסת עסאם מח'ול, בבקשה.

עסאם מח'ול: אדוני היושב ראש, אני חושב שהכמות הופכת לאיכות בדיון על אלימות המשטרה נגד אזרחים.

עסאם מח'ול: אני שומע, והכול נשמע לי כל-כך מוכר כמעט מכל הפגנה ומכל אירוע שבו נפגשת המשטרה עם אזרחים בהפגנות שאינן מחייבות, זו לא מלחמת עולם, אלא אנשים שמפגינים כי לפעמים עושים אפילו דברים לא חוקיים, אבל עדיין במסגרת יכולת השליטה, ואף אחד לא מונע מהמשטרה לנקוט צעדים שהיא צריכה לנקוט כדי להבטיח את החוק.

עסאם מח'ול: יש בידי המשטרה כלים רבים, ובעיקר כלים של ענישה שאינם אלימות, אבל אני חושב שהמשטרה מתעלמת מזה והופכת את האלימות ללחם חוקה.

עסאם מח'ול: כדי לא להרבות בדיבורים אני יכול לספר על עשרות מקרים כרגע, ולפעמים זו לא הפגנה, לפעמים זה בחור צעיר שמתלבשים עליו, מישהו חושד בו ומאשים אותו, כולם יודעים עליו ומכים אותו ועושים ממנו צורה אחרת לגמרי, ואחר-כך מתלוננים נגדו שהוא תקף שוטרים.

עסאם מח'ול: זה כבר לא עניין של ערבים ומשטרה, זה עניין של משטרה ואזרחים.

עסאם מח'ול: הגיע הזמן שנחליט החלטה אחת: נקרא להקמת ועדת חקירה שבה יועלו כל הנושאים.

עסאם מח'ול: אני שומע את העורך-דין וארגונים שונים שיש להם מלאי של מקרים; תביאו אותם ותעמידו אותם על השולחן, מישהו ייקח על עצמו לחקור, אולי משהו צריך להשתנות בעניין הזה בממלכת דנמרק.

יורי שטרן: תודה.

יוסי שטרייכר: רציתי להגיד שבכל זמן שהיתי בתא המעצר – יום שלם – לא קיבלתי לאכול אפילו פרור לכם.

יוסי שטרייכר: ביקשתי אוכל כשר למהדרין.

יורי שטרן: אתה הגשת תלונה בעניין הזה?

יוסי שטרייכר: הגשתי למח"ש, והזמינו אותי לספר את המקרה שלי.

דוד אזולאי: מחלקה לחיפוי שוטרים.

יוסי שטרייכר: כל אותו זמן שתיתי רק כוס מים.

יוסי שטרייכר: לא נתנו לי לאכול יום שלם.

יוסי שטרייכר: כשהגעתי לפני השופט לא היה לי כוח כי הייתי מותש, נתנו לי לישון על איזה ספוג בלי שמיכה.

יורי שטרן: הסיפור ברור.

יורי שטרן: אתם מייצגים רק את מחוז עכו?

אבי אזולאי: אני מפקד תחנת עכו, מייצג את האירועים שהיו באתר.

יורי שטרן: אם כך המשטרה לא שלחה לנו את כל הפורום.

יורי שטרן: הסיפור הוא לא רק על עכו, כמו למשל הסיפור של מר שטרייכר.

יורי שטרן: מר אזולאי, מיד תתייחס לדברי חבר הכנסת דוד אזולאי כי הוא דיבר על האירועים בעכו.

יורי שטרן: אנחנו נתקלנו בתופעות האלה יותר מדי.

יורי שטרן: הרושם שנוצר אצלי הוא חד-משמעי שקיימת תופעה קשה של אלימות של שוטרים שמתפשטת.

יורי שטרן: משטרת ישראל אינה נוקטת צעדים שאמורים למגר את התופעה הזאת, לא מתמודדת עם זה בהצלחה.

יורי שטרן: המפכ"ל הקים בזמן האחרון צוות משמעת שבראשו עומדת הגברת עדה לב-רן – אני פשוט לא זוכר את הדרגה שלה.

יורי שטרן: זה כשלעצמו צעד נכון, ויכול להיות שאנחנו נשמע גם דברים קונקרטיים מה המשטרה חושבת לעשות.

יורי שטרן: בכל מקרה בלי לקרוא לוועדות חקירה אני מבקש לציין שני דברים: א.

יורי שטרן: אחרי האירוע באשקלון שהיה עוד מקרה מזעזע, הוועדה הזאת התחייבה שאפילו מדי חודש לשבת על נושא אלימות המשטרה; זה לא רק מול המשטרה, אלא גם מול מח"ש.

יורי שטרן: מהחומר שקיבלנו הרושם הוא שזאת יחידה שעבודתה לא רלוונטית, יותר לחיפוי מאשר לתחקור.

יורי שטרן: הישיבה עם מח"ש תהיה ב- 28 בחודש.

יורי שטרן: ביקשנו מהמפכ"ל לשבת אתנו בוועדה בכל סוגיית אלימות השוטרים.

יורי שטרן: הרושם שלי הוא שאלימות מתבטאת בראש ובראשונה כלפי המיעוטים: מיעוט לשוני כמו העולים, מיעוט אתני כמו הערבים, מיעוט דתי כמו החרדים.

יורי שטרן: זאת אומרת, כל מי שהוא זר לממוצע מקבל תוספת טיפול באלימות שמלווה גם בהשתלחות מילולית, כמו ההערות ששמע מר יוסי שטרייכר במגרש הרוסים על "דוסים".

יורי שטרן: הערות דומות שמענו מתלונות העולים הרוסיים ומנציגי העדה האתיופית, ואני מניח שגם כאשר מדובר בטיפול באוכלוסייה הערבית יש עדיין התבטאויות גזעניות.

עסאם מח'ול: שם זה מתחיל.

יורי שטרן: אבל שם היה לפחות ניסיון למגר את זה, בעוד שבאף מגזר אחר לא היה ניסיון דומה.

יורי שטרן: אנחנו צריכים להתייחס לדברים האלה בכובד ראש כי אחרת אנחנו לא ממלאים את שליחותנו כחברי כנסת.

יורי שטרן: מר שטרייכר, תשאיר לנו את החומר שלך, ואנחנו ננסה לכלול אותו ברשימת המקרים הדחופים שאנחנו עוקבים אחריהם כי במקרה הזה יש צירוף של הכול.

יורי שטרן: אין לנו שום כוונה להשאיר את משטרת ישראל חסרת אונים מול הפוגעים, מול הפושעים ומול המחבלים.

יורי שטרן: לכן אנחנו מנסים לקבוע נורמות שקיימות, כביכול, על הנייר כדי שבטיפול המחייב של משטרת ישראל בכל מיני אירועים האזרחים החפים ייפגעו פחות ככל האפשר או לא ייפגעו כלל, והאשמים – מידת הפגיעה תהיה כנדרש, ולא מעבר לזה.

יורי שטרן: יכול להיות שבאירועים גדולים תופסים אדם שלא שייך אליהם, אבל זה לא חייב להימשך יממה, וזה לא יכול להילוות בהפרה כל-כך בוטה של כל חירויותיו כפרט, כבעל משפחה.

יורי שטרן: אלה מעשים שהם זלזול ורמיסה של כל המושגים האנושיים.

יורי שטרן: לכן במקרה שלך יש כמה וכמה נקודות שעלינו עליהן בעוד כמה תלונות, ואנחנו נעקוב אחרי זה.

יורי שטרן: מלבד זאת, נעקוב אחר האירועים שהיו בעכו.

יורי שטרן: אתם תכף תתייחסו למה שאמר והראה חבר הכנסת דוד אזולאי, שיחליף אותי כי לא חשבתי שנמשיך בדיון כל-כך ארוך.

יורי שטרן: יש דבר אחד שחוזר על עצמו בהרבה מאוד אירועים: בלשי המשטרה שנמצאים באירועים המוניים כאלה, תפקידם להיות בלשים ולא להשתתף בפעילות המשטרתית – וזה הוכרז חגיגית.

יורי שטרן: ברגע שהם משתתפים בפעילות המשטרתית הם פורעי חוק כי הם אינם מזוהים.

עסאם מח'ול: מדובר בשוטרים שבאים בלי שום סימני זיהוי, מדובר ביש"מ.

עסאם מח'ול: אלה לא בלשים, אלה שוטרים.

משה גפני: אני חושב שאנחנו צריכים לפנות לאזרחים שבשעה שהם מקבלים מכות מאנשים מהסוג הזה שאין עליהם תגי זיהוי, שיחזירו להם מכות.

יורי שטרן: לא, לא.

יורי שטרן: זה לא עד כדי כך.

משה גפני: למה לא?

משה גפני: בן אדם מרביץ לי מכות, למה לא להחזיר?

יורי שטרן: אם עוצרים אדם ולא מראים לו תעודת שוטר זאת עברה, ואם אדם לא מזוהה משתתף בדיכוי ההפגנה זאת עברה, וזה לא יכול להיות.

משה גפני: נכון, אבל הוא פורע חוק.

אבי אזולאי: רואים לפי התמונות שהוא מזוהה כמשטרה.

יורי שטרן: אבל אין עליו תג.

קריאות: הוא צריך להיות מזוהה.

יורי שטרן: הוא לא צריך להיות לא מזוהה ושואלים אותו.

יורי שטרן: למי שמקבל מכות גם אין ממש זמן וראש פנוי לבקש מהשוטר להתפנות, הוא חייב להיות עם התג.

יורי שטרן: זה כתוב וזה נאמר, וזה הובטח באופן חגיגי, אבל זה לא מתקיים.

משה גפני: נכון.

יורי שטרן: לכן היו שם דברים שהם באחריות

יורי שטרן: כם כמפקדי התחנה הזאת, וזה לא בוצע כמו שצריך.

יורי שטרן: שוטר לא מזוהה – לא יכול להיות.

יוסי שטרייכר: רציתי לומר גם שהמשטרה לא ניסתה לאמת את מה שאני אומר לה: אמרתי שיש לי בן בבית-חולים ושאשתי אחרי לידה, אפשר בטלפון אחד לבדוק את הכול.

יורי שטרן: זה סיפור קשה, אמרתי.

משה גפני: אדוני היושב ראש, הסיפור הזה צריך להיבדק לגופו.

יורי שטרן: בוודאי.

יורי שטרן: נמצאים אתנו אנשים שטרחו להגיע מעכו, אז לכן נתרכז במה שהיה בעכו במידת האפשר.

יורי שטרן: גם עניין חברת השמירה נראה לי מדאיג.

יורי שטרן: אני גם רוצה לבדוק את מה שאמר חבר הכנסת אזולאי, שהמאבטחים השתתפו יחד עם המשטרה בפיזור ההפגנה.

דוד אזולאי: הם לא השתתפו בפיזור הפגנה, הם פשוט הכו את המפגינים.

עסאם מח'ול: זאת החלטה של המשטרה.

אבי אזולאי: אני הייתי שם יום-יום, זה לא נכון.

משה גפני: לא הכו את המפגינים?

אבי אזולאי: ---

דוד אזולאי: חבר הכנסת משה גפני, בוא נשמע את מפקד משטרת עכו.

אבי אזולאי: אני מדבר רק על האתר בצומת עכו, בלי להתייחס לכל האירועים כי אני לא קשור אליהם.

אבי אזולאי: ההפגנה בעכו היא בפיקודי.

אבי אזולאי: ניסיתי לבוא במשא ומתן עם האחראים שם ולנסות להגיע אתם להסכמה ולתת להם למחות בצורה חוקית, ולא היה עם מי לדבר.

אבי אזולאי: ההפגנה היא בלתי חוקית.

אבי אזולאי: כמשטרה התערבנו אך ורק כאשר היו חסימות כביש; כאשר הייתה התפרעות של החרסים כולל יידוי אבנים; כאשר קפצו על החומות בזמן החפירות.

אבי אזולאי: אני יכול להראות לך תמונות.

אבי אזולאי: הוצאנו את כל החרדים שנעצרו מאתר החפירות.

אבי אזולאי: החיילי שנעצרו הם מהצומת שנחסמה שעות.

אבי אזולאי: רכבת ישראל בלמה פעמיים באמצע המסילה בגלל המפגינים.

משה גפני: מה עם הפצוע?

משה גפני: הפצוע הזה יצא למילואים פצוע וחזר פצוע.

משה גפני: יש פה תמונה שאחד שוכב כפות באזיקים ובידיים וברגליים הוא חוטף מכות רצח.

אבי אזולאי: נעצו כ- 70 חרדים.

משה גפני: אנחנו מדברים על אלה שהמשטרה שמופקדת על החוק עשתה מעשים לא חיקיים.

אבי אזולאי: נעצרו 74 חרדים וכולם מתוך אתר החפירות, מחסימות כבישים, מפחי זבל ששפכו על הכבישים.

אבי אזולאי: לכן גם נגרמו תאונות על-ידי נהגים.

אבי אזולאי: חלק מהסכסוכים הם בין נהגים לבין חרדים, לא רק משטרה.

דוד אזולאי: אבי, עם כל הכבוד לך, אני חושב שאתה נסחף קצת.

דוד אזולאי: אני שותק, וזה עוד לא אומר שאני מסכים עם כל מה שאתה אומר.

אבי אזולאי: אני עובר על תמונות.

דוד אזולאי: גם אנחנו היינו שם.

אבי אזולאי: יש פה קצין משטרה.

דוד אזולאי: להגיד תאונות ומשטרה, אתה נסחף.

אבי אזולאי: אפשר לבדוק את זה.

אבי אזולאי: אתה היית פעם אחת.

דוד אזולאי: הייתי כמה פעמים.

אבי אזולאי: יש נהג מונית מאחד הכפרים שהפריעו לו והוא גרם לתאונה, אפשר לבדוק את זה.

משה גפני: מר אזולאי, גם אתה לא היית שם כל הזמן.

אבי אזולאי: כל יום הייתי, מהבוקר.

אבי אזולאי: כל אדם שרצה להיכנס לאתר קיבל לווי ונכנס.

אבי אזולאי: בבית המעצר קיבלו אוכל כשר.

דוד אזולאי: את זה אמרתי.

אבי אזולאי: אם העצורים האלה היו מזדהים היו משתחררים באותו רגע.

משה גפני: אבל מר אזולאי, בתחילת דבריו שיבח אתכם חבר הכנסת דוד אזולאי, וגם אני מצטרף.

משה גפני: אמרנו שהייתה שם הפגנה בלתי חוקית, תפקידכם לשמור על החוק.

משה גפני: המערכת החוקית במדינת ישראל נותנת לכם את הכוח לפעול; לדעתנו, מכמה מקרים שהיו גם בירושלים וגם בעכו עשיתם שימוש לא חוקי בכוח שניתן לכם.

משה גפני: אז אתה אומר לנו על ההפגנה הבלתי חוקית, ואנחנו מסכימים אתך, בשביל זה קיימת משטרה.

משה גפני: אתה דיברת על אלה שנכנסו לאתר, ואנחנו לא התווכחנו על זה.

משה גפני: אנחנו מתווכחים על אלה שהכנסתם אותם לניידת, זרקתם אדם בצומת, הכיתם אותו ופצעתם אותו.

משה גפני: זה לא תפקידה של המשטרה, ואסור למשטרה על-פי החוק לעשות את זה.

דוד אזולאי: לתפוס בזקנו של יהודי, למה לעשות את זה?

משה גפני: שיבחנו אתכם, ואנחנו לא חוזרים בנו מזה, אבל תפקידך כמפקד המשטרה בעכו לבדוק את אותם מקרים שעליהם מדובר ופעלו שלא כחוק.

אבי אזולאי: לגבי הבחור הפצוע שנמצא בעין המפרץ, ביקשתי לדעת מי זה הבחור, והוא לא היה מוכן להזדהות.

משה גפני: אתה יודע שהם לא מזדהים.

אבי אזולאי: לכן כל מקרה לגופו.

אבי אזולאי: יכול להיות שאתה צודק, המקרה הזה ייבדק.

דוד אזולאי: התמונות מדברות בעד עצמן.

משה גפני: מה שאנחנו מביאים פה לא מצביעים לא ש"ס ולא יהדות התורה, אתה יודע את זה.

משה גפני: לא זה הנושא שעומד לדיון.

משה גפני: אנחנו יודעים שהם לא מזדהים.

אבי אזולאי: יש שם אלימות, יש שם גם שוטרים פצועים וגם חרדים פצועים.

אבי אזולאי: אם אתה מדבר על מקרה בודד – זה צריך להיבדק, אני מסכים אתך.

אבי אזולאי: בפיזור שלהם אני שלחתי אותם בניידת למקומות שהם באו מהם.

אבי אזולאי: הם באו מכיוון צומת אחיהוד והוחזרו לשם; באו מכיוון עין המפרץ והוחזרו לעין המפרץ; הוחזרו לאגד.

אבי אזולאי: בסוף היום השאירו אותם בלי הסעות, ומי שדאג להם למוניות זה אני.

אבי אזולאי: במקום לעצור אותם אמרתי להם לחזור מהמקום שבאו ממנו.

משה גפני: למה עצרתם את מיכה רוטשילד באחד הימים?

משה גפני: הוא בא מטעם משרד הדתות, למה עצרתם אותו?

אבי אזולאי: היו שם חרדים, אני לא יכול לזהות כל אחד.

משה גפני: אבל הוא אמר.

אבי אזולאי: ברגע שהוא אמר הוא שוחרר.

מיכה רוטשילד: עברתי הליך של השפלה.

אבי אזולאי: כשנודע לי שאתה בחקירות התחנה שוחררת מיד.

דוד אזולאי: אני שואל למה אותם שוטרים בלבוש אזרחי ללא תגי זיהוי?

אבי אזולאי: מסכים.

דוד אזולאי: ולמה צריך לתפוס יהודי בזקנו ולגרור אותו כשהוא לא מגלה שום התנגדות?

דוד אזולאי: אלה הדברים שמקוממים.

דוד אזולאי: אנחנו לא נגד פיזור הפגנה בלתי חוקית, אבל השאלה היא האם לא היה שימוש בכוח בלתי סביר.

משה גפני: למה צריך לתפוס יהודי בזקן שלו?

אבי אזולאי: כשיש פיזור ומוציאים אנשים בכוח אז יכול להיות---

דוד אזולאי: מהזקן?

אבי אזולאי: לא.

דוד אזולאי: באמת, אתה לא רואה בתמונה?

אבי אזולאי: אני לא מנסה להצדיק שום דבר שנעשה בכוח בלתי סביר.

אבי אזולאי: זה חמור מאוד.

דוד אזולאי: אנחנו יכולים להתווכח על הרבה דברים, על תמונה שרואים לא נוכל להתווכח.

דוד אזולאי: אחת המסקנות מהדיון הזה היא שכל אותם שוטרים שמופיעים בלבוש אזרחי---

אבי אזולאי: הם לא אמורים להיות שם.

דוד אזולאי: אבל עובדה שהיו עשרות כאלה.

אבי אזולאי: חמישה בלשים היו שם בסך הכול.

אבי אזולאי: עשרות הם מחברת שמירה שלא קשורה אלינו בכלל.

דוד אזולאי: עם חברת השמירה יש התחשבנות נוספת שהם השתתפו בחגיגה והכו.

אבי אזולאי: הם הוזעקו כי לי לא היו מספיק כוחות שם.

אבי אזולאי: הבאתי עוד כוחות מהמחוז כי היה ריבוי של חרדים עם כוח מיעוט.

אבי אזולאי: לכן היו חסימות, הפכו פחי זבל ועמדו על פסי הרכבת, ונאלצתי להביא כוחות תגבור, והבלשים האלה הם כוחות התגבור שעמדו במשימה אחרת, הם לא אמורים להיות שם.

דוד אזולאי: אין לי בעיה עם זה, שישימו תגי זיהוי.

משה גפני: אסור לך להגיד דבר כזה.

אבי אזולאי: למה אסור?

עסאם מח'ול: אתה לא יכול להתעלם מכך שזו המדיניות.

עסאם מח'ול: כמעט בכל הפגנה שיש בה אלימות משטרה שוטרים מופיעים פתאום בלי תגי זיהוי, והם אלימים מאוד.

עסאם מח'ול: כשמבקשים מהקצין שנמצא במקום את פרטיו של אחד מהם הוא אומר שהוא ייתן רק כדי שתזוז.

אבי אזולאי: במקרה הזה לא היה אחד שבא אליי, ביקש פרטים ולא קיבל.

משה גפני: מר אזולאי, אסור לך להגיד את זה כי אתה צריך לקחת בחשבון שיושבים פה אנשים אינטליגנטיים.

דוד אזולאי: במקרה הזה מדובר על קצין שעושה את המעשה הזה.

אבי אזולאי: הקצין הזה מזוהה, אין בעיה בכלל.

משה גפני: מר אזולאי, אתה יודע שהאנשים שמפגינים שם לא יבואו אליך להתלונן כי הם לא מזדהים, אז אל תגיד שהם יבואו לבקש פרטים.

משה גפני: הרי אני שכנעתי שם את המשפחות.

משה גפני: אמרת דבר חמור, אמרת שלא היו לך מספיק כוחות אז הבאת כוחות אחרים.

משה גפני: הכוחות האחרים שהגיעו לשם הם שוטרים לא מזוהים, בלי תגים.

משה גפני: אסור לך לעשות את זה.

משה גפני: נדמה לי שגם מפכ"ל המשטרה וקצינים אחרים אמרו בדיונים שהתקיימו כאן אמרו חד-משמעית שלא יהיה דבר כזה, לא היה דבר כזה.

משה גפני: כל הזמן מכחישים את זה.

משה גפני: אסור לך להודות שהבאת כוחות של שוטרים לא מזוהים.

אבי אזולאי: הם מזוהים עם כובע על הראש.

משה גפני: לא מזוהים.

עסאם מח'ול: זה לא מספיק.

אבי אזולאי: תחייב אותי שכל שוטר בילוש יחבוש כובע משטרה.

דוד אזולאי: אבי אזולאי עומד לסיים את תפקידו כמפקד משטרת עכו.

דוד אזולאי: אני רוצה לאחל לו בהזדמנות הזאת הצלחה בתפקידו החדש.

משה גפני: מה התפקיד החדש?

דוד אזולאי: קצין אג"ם המודיעין באזור הצפון.

משה גפני: בשעה טובה.

דוד אזולאי: נאחל לו הצלחה.

דוד אזולאי: יחד עם זה אני רוצה לאחל הצלחה למשה כהן, מפקד משטרת עכו החדש.

דוד אזולאי: למשה הייתה טבילת אש: ביום הראשון לתפקידו הוא כבר נאלץ להתמודד עם בעיית בית-כנסת שנשרף בעכו.

דוד אזולאי: על זה יהיה דיון נפרד, אני לא רוצה לערב נושא בנושא.

דוד אזולאי: אחת המסקנות מן הדיון הזה היא לנהוג בצורה יעילה, ולא באלימות כלפי מפגינים גם אם הם מפגינים בצורה בלתי חוקית, מפני שלא יעלה על הדעת לראות קצין שמחזיק בזקנו של מפגין.

דוד אזולאי: לראות שוטר בלבוש אזרחי רומס מפגין כשהוא לא מחזיק תגי זיהוי ושום סמל שהוא שוטר.

דוד אזולאי: מי שמתנהג בצורה בלתי חוקית ונמצא במקום הזה, אל תצפה שהוא גם ייתן את הפרטים שלו.

דוד אזולאי: אני בטוח שהוא לא ייתן את הפרטים שלו.

דוד אזולאי: לכן אחת המסקנות מהדיון הזה היא לנקוט זהירות, ואתם יותר מכולם אנשי חוק, צריכים לשמור על החוק ולהוות דוגמה בעניין הזה.

דוד אזולאי: לסיכום הדיון, אני מציע לקיים דיון עם המפכ"ל על אלימות השוטרים בכלל כי הנושא הזה עולה לא פעם לסדר היום, ולאו דווקא בעכו.

דוד אזולאי: במקרה של יוסי שטרייכר אני מציע שהנושא יועבר למנהלת הוועדה יפה כדי להעביר את זה לגורמים.

דוד אזולאי: לסיום, משה ואבי, אני רוצה לאחל לכם הצלחה.

דוד אזולאי: תודה רבה.